ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
प्रभावी माहिती आणि संप्रेषण तंत्रज्ञानाचा अवलंब करून भारताला मिळालेले यश अधोरेखित करण्यासाठी भारताचा दूरसंचार विभाग आणि राष्ट्रकुल दूरसंचार संघटनेच्या वतीने कार्यक्रमाचे आयोजन
राष्ट्रकुल दूरसंचार संघटनेच्या सदस्य देशांना परिवर्तनशील डिजिटल उपायांचा अवलंब करण्यासाठी प्रोत्साहित करण्याच्या दृष्टीने, प्रभावी माहिती आणि संप्रेषण तंत्रज्ञानाचा  अवलंब करून भारताला मिळालेले यश प्रदर्शित करण्यासाठी आणि अधोरेखित करण्यासाठी,भारत सरकारचा दूरसंचार विभाग आणि राष्ट्रकुल दूरसंचार संघटनेच्या वतीने ' डिजिटल परिवर्तन केंद्रस्थानी  - भारत' या ऑनलाईन कार्यक्रमाचे आयोजन केले होते.
या कार्यक्रमात डिजिटल इंडिया कार्यक्रमाचे महत्त्वपूर्ण घटक असलेल्या आधार  आणि युनिफाइड पेमेंट इंटरफेस  प्रणालीच्या यशोगाथा, राष्ट्रकुल दूरसंचार संघटनेच्या सदस्य देशांच्या प्रतिनिधींसोबत सामायिक करण्यात आल्या . युआयडीएआयने आधारसंदर्भात सादरीकरण केले त्याचप्रमाणे 1.26 अब्ज लाइव्ह आधार, 68+ अब्ज प्रमाणीकरणे, आर्थिक समावेशात आधाराचे पाठबळ , आधार-संलग्न थेट लाभ हस्तांतरण आणि आधारचे अन्य उपयोग यांसारखी वैशिष्ट्ये अधोरेखित करण्यात आली. नॅशनल पेमेंट कॉर्पोरेशन ऑफ इंडियाने  ग्राहक, बँका, आर्थिक तंत्रज्ञान आणि व्यापारी यांना फायदेशीर असलेल्या यूपीआय प्रणालीसंदर्भात सादरीकरण केले आणि फेब्रुवारी 2022 मध्ये झालेल्या 4.52 अब्ज व्यवहार व्यवहारासह अन्य वापराबाबत यूपीआय प्रणालीची वैशिष्ट्ये अधोरेखित केली.
दूरसंचार विभागाने राष्ट्रकुल दूरसंचार संघटनेचे आणि सदस्य देशांचे आभार मानले;आणि नागरिकांच्या सक्षमीकरणासाठी करत असलेल्या यांसारख्या प्रयत्नांच्या अनुषंगाने, या उपाययोजनांचा अवलंब करण्यासाठी या देशांना पाठबळ देण्याचा प्रस्ताव मांडला. या यशोगाथा सामायिक केल्याबद्दल राष्ट्रकुल दूरसंचार संघटनेने आणि सदस्य देशांनी भारताची प्रशंसा केली.
पंतप्रधान कार्यालय
आंतरराष्ट्रीय भारतीय चित्रपट महोत्सव- इफ्फीमध्ये भारतीय चित्रपटसृष्टीतील उल्लेखनीय व्यक्तिमत्व-2022 पुरस्कार मिळाल्याबद्दल तेलुगु अभिनेते चिरंजीवी यांचे पंतप्रधानांनी केले अभिनंदन
नवी दिल्ली, 21 नोव्हेंबर 2022
आंतरराष्ट्रीय भारतीय चित्रपट महोत्सव-"इफ्फीमध्ये यंदाचे सिनेसृष्टीतील उल्लेखनीय व्यक्तिमत्व हा पुरस्कार मिळाल्याबद्दल पंतप्रधान नरेंद्र मोदी यांनी तेलुगु अभिनेते चिरंजीवी यांचं अभिनंदन केलं आहे.
यासंदर्भात, केंद्रीय माहिती आणि प्रसारण मंत्री अनुराग ठाकूर यांनी केलेल्या ट्विटला प्रतिसाद देत पंतप्रधान मोदी यांनी ट्विट केले आहे:
"चिरंजीवी गारु उल्लेखनीय व्यक्तिमत्व आहेत.त्यांचे समृद्ध कार्य, वैविध्यपूर्ण भूमिका आणि अतिशय उमदा स्वभाव यामुळे सिनेरसिकांच्या कित्येक पिढ्यांना त्यांनी भुरळ घातली आहे. @IFFIGoa. मध्ये भारतीय चित्रपटसृष्टीतील उल्लेखनीय व्यक्तिमत्व-2022 पुरस्कार मिळाल्याबद्दल त्यांचे मनःपूर्वक अभिनंदन"
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
युवा व्यवहार आणि क्रीडा मंत्रालय
2021-22 ते 2025-26 या कालावधीसाठी राष्ट्रीय युवा सशक्तीकरण कार्यक्रम योजनेकरिता 2,710.65 कोटी रुपयांची तरतूद
तरुणांचे व्यक्तिमत्व आणि नेतृत्वगुण विकसित करण्याच्या उद्देशाने आणि त्यांना राष्ट्र उभारणीच्या कार्यात सहभागी करून घेण्याच्या उद्देशाने, सरकारने 15 व्या वित्त आयोगाच्या शिफारसीनुसार  “राष्ट्रीय युवा शक्तीकरण कार्यक्रम” ही योजना 2,710.65 कोटी रुपयांच्या खर्चासह सुरू ठेवण्याचा निर्णय घेतला आहे.
केंद्रीय युवा व्यवहार आणि क्रीडा मंत्री, अनुराग सिंह ठाकूर यांनी राष्ट्रीय युवा सशक्तीकरण कार्यक्रम  योजना सुरू ठेवल्याबद्दल पंतप्रधान नरेंद्र मोदी यांचे आभार मानले. मंत्री म्हणाले, "मंत्रालय आणि सर्व हितधारकांच्या वतीने, मी राष्ट्रीय युवा शक्तीकरण कार्यक्रम योजनेचा कार्यकाळ आणखी पाच वर्षांसाठी वाढवल्याबद्दल आणि राष्ट्रीय महत्व दिल्याबद्दल पंतप्रधानांचे मनःपूर्वक आभार व्यक्त करतो."
राष्ट्रीय युवा सशक्तीकरण कार्यक्रम योजना ही युवा व्यवहार आणि क्रीडा मंत्रालयाची महत्वाकांक्षी केंद्रीय क्षेत्र योजना आहे. योजनेचे लाभार्थी हे राष्ट्रीय युवा धोरण, 2014 मधील 'युवा' च्या व्याख्येनुसार 15-29 वयोगटातील तरुण आहेत. कार्यक्रमाच्या घटकांच्या बाबतीत, विशेषत: किशोरवयीन मुलांसाठी, लाभार्थी वयोगट 10-19 वर्षे आहे. राष्ट्रीय युवा सशक्तीकरण कार्यक्रम योजनेचे कार्यक्रम सात उप-योजनांमधून राबविण्यात येतात:-
 नेहरू युवा केंद्र संघटन 
 राष्ट्रीय युवा कॉर्प्स 
 युवा आणि किशोरवयीन विकासासाठी राष्ट्रीय कार्यक्रम 
 आंतरराष्ट्रीय सहकार्य
 युवा वसतिगृहे 
 स्काऊटिंग अँन्ड गाईडींग संस्थांना सहाय्य
 राष्ट्रीय युवा नेतृत्व कार्यक्रम .
राष्ट्रीय युवा सशक्तीकरण कार्यक्रमाच्या नेहरू युवा केंद्र संघटन या उप-योजनेअंतर्गत, सध्या सुमारे 50.34 लाख युवा स्वयंसेवक 2.57 लाख युवा क्लबद्वारे नोंदणीकृत आहेत आणि यात देशभरातील 623 जिल्ह्यांचा समावेश आहे.
अर्थ मंत्रालय
केंद्र सरकारने राज्य सरकारांना 59,140 कोटी रुपयांच्या नियमित मासिक हस्तांतरणाच्या तुलनेत कर हस्तांतरणाच्या तिसऱ्या हप्त्यापोटी 1,18,280 कोटी रुपये केले वितरित
महाराष्ट्राला 7,472 कोटी, तर गोव्याला 457कोटी रूपये मिळाले
नवी दिल्ली, 12 जून 2023
केंद्र सरकारने राज्य सरकारांना 59,140 कोटी रुपयांच्या नियमित मासिक हस्तांतरणाच्या तुलनेत कर हस्तांतरणाच्या तिसऱ्या हप्त्यापोटी 1,18,280 कोटी रुपये 12 जून 2023 रोजी वितरित केले. महाराष्ट्राला 7,472 कोटी, तर गोव्याला 457कोटी रूपये मिळाले.
राज्यांना जून 2023 मध्ये देय असलेल्या नियमित हप्त्याव्यतिरिक्त एक आगाऊ हप्ता जारी केला जात आहे ज्यामुळे त्यांना भांडवली खर्चाला गती देता येईल, त्यांच्या विकास/कल्याण संबंधित खर्चासाठी वित्तपुरवठा करता येईल आणि प्राधान्य प्रकल्प/योजनांसाठी संसाधने उपलब्ध होतील.
जारी केलेल्या रकमेचे राज्यवार विभाजन खाली तक्त्यामध्ये दिले आहे:
जून 2023 साठी केंद्रीय कर आणि शुल्काच्या निव्वळ उत्पन्नाचे राज्यवार वितरण
|
|
Sl. No
|
|
Name of State
|
|
Total 
|
|
1
|
|
ANDHRA PRADESH
|
|
4787
|
|
2
|
|
ARUNACHAL PRADESH
|
|
2078
|
|
3
|
|
ASSAM
|
|
3700
|
|
4
|
|
BIHAR
|
|
11897
|
|
5
|
|
CHHATTISGARH
|
|
4030
|
|
6
|
|
GOA
|
|
457
|
|
7
|
|
GUJARAT
|
|
4114
|
|
8
|
|
HARYANA
|
|
1293
|
|
9
|
|
HIMACHAL PRADESH
|
|
982
|
|
10
|
|
JHARKHAND
|
|
3912
|
|
11
|
|
KARNATAKA
|
|
4314
|
|
12
|
|
KERALA
|
|
2277
|
|
13
|
|
MADHYA PRADESH
|
|
9285
|
|
14
|
|
MAHARASHTRA
|
|
7472
|
|
15
|
|
MANIPUR
|
|
847
|
|
16
|
|
MEGHALAYA
|
|
907
|
|
17
|
|
MIZORAM
|
|
591
|
|
18
|
|
NAGALAND
|
|
673
|
|
19
|
|
ODISHA
|
|
5356
|
|
20
|
|
PUNJAB
|
|
2137
|
|
21
|
|
RAJASTHAN
|
|
7128
|
|
22
|
|
SIKKIM
|
|
459
|
|
23
|
|
TAMIL NADU
|
|
4825
|
|
24
|
|
TELANGANA
|
|
2486
|
|
25
|
|
TRIPURA
|
|
837
|
|
26
|
|
UTTAR PRADESH
|
|
21218
|
|
27
|
|
UTTARAKHAND
|
|
1322
|
|
28
|
|
WEST BENGAL
|
|
8898
|
|
|
|
Grand Total
|
|
118280
S.Bedekar/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
अर्थ मंत्रालय
'विकासाच्या संधी निर्माण करण्यासाठी वित्तीय सेवांची कार्यक्षमता वाढवणे' या विषयावरील अर्थसंकल्प पश्चात वेबिनारमध्ये उद्या पंतप्रधान करणार मार्गदर्शन
पंतप्रधान नरेंद्र मोदी उद्या सकाळी 10.00 वाजता "विकासाच्या संधी निर्माण करण्यासाठी वित्तीय सेवांची कार्यक्षमता वाढवणे" या विषयावरील अर्थसंकल्प पश्चात वेबिनारला व्हिडिओ संदेशाद्वारे मार्गदर्शन करणार आहेत.
अर्थसंकल्प पश्चात वेबिनार हा सरकारने आयोजित केलेल्या 12 अर्थसंकल्प पश्चात वेबिनारच्या मालिकेचा हा एक भाग आहे. केंद्रीय अर्थसंकल्पात घोषित केलेल्या उपक्रमांच्या प्रभावी अंमलबजावणीसाठी कल्पना आणि सूचना प्राप्त करण्याच्या दृष्टीने ही मालिका आयोजित केली जाते. केंद्रीय अर्थसंकल्पात सात प्राधान्यक्रम अवलंबण्यात आले असून ते परस्परांना पूरक आहेत. आणि ‘अमृत काळात 'सप्तर्षी’ म्हणून आपल्याला मार्गदर्शक आहेत. आर्थिक क्षेत्र हे सरकारच्या सात प्राधान्यांपैकी एक आहे.
वेबिनारमध्ये खालील विषयांअंतर्गत सहा विविध सत्रे असतील:
1. गिफ्ट  आंतराष्ट्रीय वित्तीय सेवा केंद्रामध्ये विकासाच्या संधी निर्माण करणे
2. सूक्ष्म, लघु आणि मध्यम उद्योगांसाठी  विनाअडथळा पतपुरवठा पतहमी सुविधा उपलब्ध करून देणे
3. खाते उघडणे आणि डिजिटल पेमेंटसाठी ग्राहक सुलभता वाढवणे
4. केंद्रीय डेटा प्रक्रिया केंद्राद्वारे व्यवसाय सुलभीकरण तसेच समभाग आणि लाभांशासाठी पुन्हा दावा करणे
5. अमृत काळाच्या गरजांनुसार नियमांना अनुकूल बनवणे
6. एनएफआयआर आणि रोखे बाजारामधील क्षमता वृद्धीसह वित्तीय क्षेत्राची कार्यक्षमता वाढवणे
संबंधित केंद्र सरकारच्या मंत्रालयांचे मंत्री आणि सचिवांव्यतिरिक्त, नियामक, बाजारातील सहभागी आणि उद्योग प्रतिनिधींसह वित्तीय क्षेत्रातील अनेक हितसंबंधीत या वेबिनारला उपस्थित राहतील आणि अर्थसंकल्पीय घोषणांच्या प्रभावी अंमलबजावणीसाठी सूचनांद्वारे योगदान देतील.
विज्ञान आणि तंत्रज्ञान मंत्रालय
जैववैद्यकीय कचरा व्यवस्थापनासाठी दीर्घकालीन उपायांची आवश्यकता- डॉ हर्ष वर्धन
नवी दिल्ली, 28 ऑक्टोबर 2020
केंद्रीय आरोग्य आणि कुटुंब कल्याण, विज्ञान आणि तंत्रज्ञान आणि भूविज्ञान खात्याचे मंत्री डॉ हर्ष वर्धन यांनी जैववैद्यकीय कचरा व्यवस्थापनासाठी दीर्घकालीन उपायांची आवश्यकता असल्याचे प्रतिपादन केले आहे. यामुळे संक्रमण परिस्थितीत आरोग्य आणि पर्यावरणावरील ताण कमी होण्यास मदत होईल. नुकत्याच झालेल्या वेबिनारमध्ये त्यांच्या संदेशाचे वाचन करण्यात आले.
जैववैद्यकीय कचरा व्यवस्थापनाची आवश्यकता आज खूप महत्त्वाची आहे, जैववैद्यकीय कचर्याच्या सुरक्षित विल्हेवाटीसाठी अगोदरच असलेले नियम आणि कायद्यांचे काटेकोर पालन करण्याची गरज आहे, असे ते म्हणाले. त्यांनी इंडिया वॉटर फांऊडेशन  आणि संयुक्त राष्ट्र पर्यावरण कार्यक्रम  यांनी भारतासह अनेक सदस्य देशांमध्ये पर्यावरणीय नीतीच्या माध्यमातून जनसंरक्षण केल्याबद्दल त्यांचे आभार मानले.
कोविड-19 दरम्यान द्रव कचरा व्यवस्थापन: भविष्यात आणखी काय? या विषयावरील इंडिया वॉटर फांऊडेशन आणि युनईपीने आयोजन केलेल्या वेबिनारला विज्ञान आणि तंत्रज्ञान विभाग, पिण्याचे पाणी आणि स्वच्छता विभाग, जलशक्ती मंत्रालय यांचे सहाय्य होते. द्रव कचरा व्यवस्थापन आणि जैववैद्यकीय कचर्याचे प्रभावी व्यवस्थापन या विषयावर वेबिनार केंद्रीत होता.
वेबिनारचा मुख्य उद्देश म्हणजे कोविड-19 परिस्थितीतील कचरा व्यवस्थापनासंबंधीचे विविध पैलू आणि त्याचे सामाजिक-पर्यावरणीय परिणाम हा होता. जैववैद्यकीय कचऱ्यात द्रव कचरा मानवी आरोग्य आणि पर्यावरणासाठी हानीकारक आहे कारण द्रवरुप कचरा चुकीच्या पद्धतीने हाताळल्यास आणि योग्य विल्हेवाट नाही लावल्यास पिण्याच्या पाण्यातून पसरतो.
विज्ञान आणि तंत्रज्ञान विभागाचे सचिव प्रो. आशुतोष शर्मा यांनी गेल्या 4-5 महिन्यांत विकसित करण्यात आलेल्या अभिनव उपक्रमाची माहिती दिली. श्री चित्र तिरुनल इन्स्टिट्यूट फॉर मेडिकल सायन्सेस अँड टेक्नॉलॉजी, त्रिवेंद्रम यासारख्या संस्थांची माहिती दिली. या संस्था आता व्यावसायिक उत्पादन घेत आहेत.
प्रो. शर्मा यांनी विविध क्षेत्रांमध्ये होणारा पाण्याचा वापर याविषयी माहिती दिली. 75% पाणी कृषीसाठी वापरले जाते, तसेच आरोग्य आणि पाणी यांच्यात संबंध आहे, विशेषतः कोविड-19 सारख्या परिस्थितीत. जरी कोविड 19 चे जगातून उच्चाटन झाले तरी पाण्याची समस्या राहणार आहे.
सहभागी वक्त्यांनी सांडपाणी निर्मिती, सांडपाण्यावर प्रक्रिया आणि विद्यमान सांडपाणी प्रक्रिया मूलभूत सुविधांचा क्षमता वापर याविषयी विश्वसनीय माहितीचा असलेला अभाव यावर प्रकाश टाकला.M.Chopade/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 785
आरोग्य आणि कुटुंब कल्याण मंत्रालय
15 कोटीहून अधिक लसीकरण मात्रा देत भारताने पार केला महत्वपूर्ण टप्पा
गेल्या 24 तासात 21 लाखापेक्षा जास्त मात्रा देण्यात आल्या
गेल्या 24 तासात देशभरात सुमारे 2.69 लाख रुग्ण कोरोना मुक्त
रुग्णांच्या मृत्यूच्या प्रमाणात घट होऊन ते 1.11% इतके झाले
6 राज्ये/ केंद्रशासित प्रदेशात गेल्या 24 तासात एकही कोरोना बळी नाही
कोविड-19 साथीच्या आजाराविरुद्ध सुरु असलेल्या लढाईत आज भारताने महत्वपूर्ण टप्पा ओलांडला आहे. भारतात देण्यात येणाऱ्या कोविड प्रतिबंधक लसीच्या मात्रांनी आज 15 कोटीचा टप्पा ओलांडला.
आज सकाळी 7 वाजेपर्यंत प्राप्त झालेल्या अहवालानुसार भारतात 22,07,065 सत्राद्वारे लसीच्या 15,00,20,648 मात्रा देण्यात आल्या.
यामध्ये 93,67,520 आरोग्य कर्मचारी , 61,47,918 आरोग्य कर्मचारी , 1,23,19,903 आघाडीचे कर्मचारी , 66,12,789 आघाडीचे कर्मचारी , 60 वर्षावरील 5,14,99,834 लाभार्थी , 98,92,380 , 45 ते 60 वयोगटातल्या 5,10,24,886 , आणि 31,55,418 लाभार्थी  यांचा समावेश आहे.
देशात आतापर्यंत देण्यात आलेल्या एकूण मात्रांपैकी 67.18% मात्रा दहा राज्यात देण्यात आल्या आहेत.
गेल्या 24 तासात एकूण 21 लाखापेक्षा जास्त मात्रा देण्यात आल्या.
लसीकरण अभियानाच्या 103 व्या दिवशी  ला 21,93,281 लसीकरण मात्रा देण्यात आल्या. यामध्ये 20,944 सत्रात 12,82,135 लाभार्थींना पहिली मात्रा आणि 9,11,146 लाभार्थींना लसीची दुसरी मात्रा देण्यात आली.
भारतात एकूण 1,50,86,878 रुग्ण कोरोनामुक्त झाले असून रुग्ण बरे होण्याचा राष्ट्रीय दर 82.10% आहे.
गेल्या 24 तासात 2,69,507 रुग्ण कोरोनातून बरे झाले.
यापैकी 78.07% व्यक्ती दहा राज्यातल्या आहेत.
गेल्या 24 तासात 3,79,257 नव्या रुग्णांची नोंद झाली.
नव्या रुग्णांपैकी 72.20% रुग्ण, महाराष्ट्र, उत्तर प्रदेश, दिल्ली, कर्नाटक, केरळ, छत्तीसगड, पश्चिम बंगाल, तामिळनाडू, गुजरात आणि राजस्थान या दहा राज्यांमध्ये आहेत.
महाराष्ट्रात सर्वात जास्त म्हणजे 63,309 नव्या दैनंदिन रुग्णांची नोंद झाली. त्यानंतर कर्नाटक 39,047 आणि केरळमध्ये 35,013 नव्या रुग्णांची नोंद झाली.
भारतात आज उपचाराधीन रुग्णांची एकूण संख्या 30,84,814 आहे. ही देशातल्या एकूण कोरोना बाधित रुग्णांच्या 16.55% आहे.
देशातल्या एकूण उपचाराधीन रुग्णसंख्येपैकी 78.26% रुग्ण 11 राज्यांमध्ये आहेत.
राष्ट्रीय मृत्यू दरात घट होत असून हा दर सध्या 1.11% इतका आहे.
गेल्या 24 तासात 3,645 रुग्णांचा मृत्यू झाला
यापैकी 78.71% मृत्यू दहा राज्यात आहेत. महाराष्ट्रात सर्वाधिक 1,035 जणांचा मृत्यू झाला, दिल्लीमध्ये 368 जणांचा मृत्यू झाला.
सहा राज्ये / केंद्र शासित प्रदेशात गेल्या 24 तासात कोविड -19 मुळे एकही मृत्यू झालेला नाही. यामध्ये दमण आणि दीव आणि दादरा नगर हवेली, लदाख , लक्षदीप, मिझोरम, त्रिपुरा आणि अरुणाचल प्रदेश यांचा समावेश आहे.
शिक्षण मंत्रालय
एक भारत श्रेष्ठ भारत आझादी का अमृतमहोत्सव विद्यार्थी देवाणघेवाण कार्यक्रमाअंतर्गत ओदिशातील 50 विद्यार्थ्याचा महाराष्ट्राचा दौरा पूर्ण
ओडिशातील 50 विद्यार्थ्यांनी आज त्यांचा 5 दिवसांचा महाराष्ट्र दौरा पूर्ण केला. ‘एक भारत श्रेष्ठ भारत’ आणि आझादी का अमृत महोत्सव विद्यार्थी देवाणघेवाण कार्यक्रमाचा एक भाग म्हणून विद्यार्थी 29 जून रोजी मुंबईत पोहोचले. एआयसीटीई म्हणजेच भारतीय तंत्र शिक्षण परिषद आणि शिक्षण मंत्रालयाद्वारे हा उपक्रम आयोजित केला होता.
या तुकडीचे प्रायोजकत्व ठाकूर कॉलेज ऑफ इंजिनीअरिंगने ॲण्ड टेक्नॉलॉजी, मुंबई ने घेतले होते. गेल्या पाच दिवसांत त्यांना महाराष्ट्राची भाषा, संस्कृती, परंपरा, संगीत, खाद्य याविषयी माहिती जाणून घ्यायची संधी या महाविद्यालयाने उपलब्ध करून दिली.
महाराष्ट्र भेटीचा एक भाग म्हणून, विद्यार्थ्यांनी विविध ऐतिहासिक आणि सांस्कृतिक महत्त्व असलेली ठिकाणे पाहिली. त्यांनी प्रसिद्ध गेटवे ऑफ इंडिया, छत्रपती शिवाजी महाराज वस्तू संग्रहालय, नॅशनल गॅलरी ऑफ मॉडर्न आर्टला भेट दिली. पूर्वी प्रिन्स ऑफ वेल्स संग्रहालय म्हणून ओळखल्या जाणाऱ्या संग्रहालयात मुघल साम्राज्य काळातील अनेक अवशेष, कलाकृती आहेत. सिंधू संस्कृती आणि मुंबईच्या इतर खंडांशी असलेल्या
व्यापार संबंधांचं प्रदर्शनही त्यांनी पाहिलं.
भारताची मनोरंजन राजधानी आणि बॉलीवूडचे केंद्र असलेल्या मुंबईतील, नॅशनल म्युझियम ऑफ इंडियन सिनेमा या महालक्ष्मी येथे असलेल्या ठिकाणाला विद्यार्थ्यांनी भेट दिली. तसेच विद्यार्थ्यांनी वरळीतील नेहरू विज्ञान केंद्र आणि गिरगाव व्ह्यूइंग डेक याठिकाणी जाऊन त्यांचीही माहिती घेतली. तत्पूर्वी, विद्यार्थ्यांनी ठाकूर इन्स्टिट्यूट ऑफ एव्हिएशन टेक्नॉलॉजी येथील एआर व्हीआर तंत्रज्ञानाचा अनुभव घेतला तसेच ठाकूर इन्स्टिट्यूट ऑफ हॉटेल मॅनेजमेंटला भेट दिली.
भेटीच्या शेवटच्या दिवशी, ओडिशातील विद्यार्थ्यांनी टीसीईटीच्या  स्वयंसेवकांसह नवी मुंबईतील ग्लोबल विपश्यना पॅगोडाला भेट दिली.यावेळी विद्यार्थ्यांचा सांस्कृतिक कार्यक्रम आयोजित केले होते; त्यात संभलपुरी आणि भरतनाट्यम नृत्य सादर करून आज या उपक्रमाची सांगता झाली.
या मुक्कामादरम्यान, वेगवेगळे अंतर्गत आणि बाह्य उपक्रम,मजेदार खेळ आणि मैत्रीपूर्ण सामने आयोजित करण्यात आले होते ज्यातून, दोन्ही राज्यातील विद्यार्थ्यांना एकमेकांच्या परंपरा, संस्कृती, जीवनशैली, शिक्षण इत्यादींबद्दल विचार विनिमय करण्याची संधी मिळाली.
'एक भारत श्रेष्ठ भारत' कार्यक्रमाचा उद्देश अशा संकल्पनांद्वारे विविध राज्य/केंद्रशासित प्रदेश एकमेकांशी जोडण्यासोबत, विविध राज्ये/केंद्रशासित प्रदेशातील लोकांमधील परस्पर सामंजस्य वाढवणे आणि परस्परांमधील जिज्ञासा जागृत करणे हा आहे. भाषा शिक्षण, संस्कृती, परंपरा आणि संगीत, पर्यटन आणि पाककृती, खेळ अशा सर्व पद्धतींची देवाणघेवाण करत विविध क्षेत्रातील शाश्वत आणि संरचित सांस्कृतिक संबंधांना प्रोत्साहन देण्यासाठी अनेक राज्ये हा उपक्रम राबवत आहेत.
ऊर्जा मंत्रालय
ऊर्जा संक्रमण कार्यगटाची दुसरी बैठक आज गुजरातच्या गांधीनगर इथे संपन्न; परस्पर सहयोग, जागतिक सहकार्य आणि स्वच्छ ऊर्जा संक्रमणासाठीच्या वचनबद्धतेवर लक्ष केंद्रित करण्यावर भर
नवी दिल्ली, 3 एप्रिल 2023
भारताच्या जी-20 अध्यक्षपदाअंतर्गत,ऊर्जा संक्रमण कार्यगटाची दुसरी बैठक आज म्हणजे 3 एप्रिल 2023 रोजी गुजरातच्या गांधीनगर इथे पार पडली. या दोन दिवसीय बैठकीत जी-20 गटाचे 100 पेक्षा अधिक प्रतिनिधी, आमंत्रित देशांचे 10 विशेष प्रतिनिधी आणि 14 आंतरराष्ट्रीय संस्थांचे प्रतिनिधी सहभागी झाले होते.
ईटीडब्लूजीचे अध्यक्ष आणि केंद्र सरकारच्या ऊर्जा मंत्रालयाचे सचिव, अशोक कुमार यांच्या अध्यक्षतेखाली ही बैठक झाली.
ईटीडब्लूजीच्या बंगळुरू इथे पाच ते सात फेब्रुवारी या काळात झालेल्या पहिल्या बैठकीतील चर्चेला पुढे नेत सर्व सदस्य देशांनी, भारताच्या अध्यक्षपदाच्या कार्यकाळात निश्चित करण्यात आलेल्या प्राधान्य विषयांवर भर देत, भरीव चर्चा केली.
जागतिक जैवइंधन सहकार्य करण्याबाबतच्या प्रस्तावाला सदस्य राष्ट्रांनी मोठा पाठिंबा दिला. त्याशिवाय, इतर चर्चांमध्ये ऊर्जा संक्रमणासाठी कमी खर्चातून निधी पुरवठा करण्याबद्दल चर्चा झाली. त्यात सदस्य देशांनी आंतरराष्ट्रीय वित्तीय संरचनेची महत्वाची भूमिका तसेच,बहुदेशीय वित्तीय संस्थांच्या महत्वाकांक्षा उंचावणे आणि भारताच्या जी 20 अध्यक्षपदाच्या अंतर्गत, सुरु करण्यात आलेल्या शाश्वत वित्तीय कार्यगटासाठी समन्वयीत कृती करण्याची गरज यावर सांगोपांग चर्चा झाली.
सदस्य देशांनीही तंत्रज्ञानातील त्रुटी दूर करून ऊर्जा संक्रमणाबाबतच्या त्यांच्या वचनबद्धतेचा पुनरुच्चार केला. या चर्चेचे मूर्त परिणाम साध्य करण्यासाठी क्लीन एनर्जी मिनिस्ट्रियल  स्वच्छ ऊर्जा मंत्रिस्तरीय गट, मिशन इनोव्हेशन   आणि RD-20 यांसारख्या इतर जागतिक संस्थांशी संरेखित करण्यासाठी सदस्यांनी व्यापक सहमती व्यक्त केली. तंत्रज्ञान हस्तांतरणाच्या संदर्भात बौद्धिक संपदा अधिकारांचे संरक्षण करण्यावरही भर देण्यात आला. सौर पीव्ही आणि ऑफशोर विंड यांसारख्या स्वच्छ परिपक्व तंत्रज्ञानाच्या तैनातीवर लक्ष केंद्रित करून पुढे जाण्याविषयी देखील सहमती दर्शवण्यात आली.
या बैठकीदरम्यान, तीन कार्यक्रमही घेण्यात आले. यात, “हरित हायड्रोजन- शून्य मार्गाच्या दिशेने वाटचाल”, “ ऊर्जा संक्रमणाकडे वाटचाल करण्यासाठी अक्षय ऊर्जा पुरवठा साखळीचे वैविध्यीकरण” आणि “ऊर्जा संक्रमणाच्या दिशेने महत्वाचा घटक म्हणून कूलिंगला वेग” अशा विषयांवर कार्यक्रम झाले. या चर्चेत, धोरण, नियामकता, आणि वित्तीय आरखड्यावर भर देत, जी-20 देशांमध्ये सहकार्य वाढवण्यावर चर्चा झाली.
या कार्यक्रमात भारतातील पहिले H2 इंटरनल कम्बशन इंजिनयुक्त  ट्रक प्रदर्शित करण्यात आले.
दुसऱ्या ईटीडब्लूजी बैठकीचा एक भाग म्हणून, प्रतिनिधींनी गिफ्ट सिटी, दांडी कुटीर आणि मोढेरा सूर्य मंदिराला भेट दिली.मोढेरा सौरऊर्जेवर चालणारे भारतातील पहिले गाव आहे,
ऊर्जा संक्रमण कार्यगटाची ही दुसरी बैठक, परस्पर सहयोग आणि सदस्य देशांनी स्वच्छ ऊर्जा संक्रमणामध्ये जागतिक सहकार्य करण्याच्या वचनबद्धतेसह संपली.
या बैठकीतील चर्चा 15-17 मे 2023 या कालावधीत मुंबईत होणार्या ऊर्जा संक्रमण कार्यगटाच्या तिसऱ्या बैठकीत पुढे नेण्यात येईल.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
पंतप्रधान कार्यालय
पॅरालिम्पिक क्रीडा स्पर्धेमध्ये उंच उडीत रौप्य पदक जिंकल्याबद्दल मरिअप्पन थंगावेलू यांचे पंतप्रधानांनी केले अभिनंदन
नवी दिल्ली, 31 ऑगस्ट 2021
टोक्यो येथील पॅरालिम्पिक क्रीडा स्पर्धेमध्ये उंच उडी प्रकारात रौप्य पदक जिंकल्याबद्दल मरिअप्पन थंगावेलू यांचे पंतप्रधान श्री नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
''गगनचुंबी उंची गाठत आहात !''
मरिअप्पन थंगावेलू हे सातत्य आणि उत्कृष्टतेचे समानार्थी आहेत. रौप्य पदक जिंकल्याबद्दल त्यांचे अभिनंदन. भारताला त्यांच्या पराक्रमाचा अभिमान आहे. @189thangavelu #Paralympics #Praise4Para"
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी नागरिकांना वसंत पंचमी आणि सरस्वती पूजनानिमित्त दिल्या शुभेच्छा
नवी दिल्ली, 26 जानेवारी 2023
पंतप्रधानांनी नागरिकांना वसंत पंचमी आणि सरस्वती पूजनानिमित्त शुभेच्छा दिल्या आहेत.
आपल्या ट्विटर संदेशात पंतप्रधान म्हणाले,"वसंत पंचमी आणि सरस्वती पूजनाचा हा उत्सव सर्वांच्या जीवनात नवी ऊर्जा आणि नवा उत्साह घेऊन येवो.विद्यादायिनी देवी सरस्वतीच्या या पवित्र सणानिमित्त सर्वांना हार्दिक शुभकामना!"
R.Aghor/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
86 वा हवाई दल दिन : हवाई प्रात्यक्षिके
नवी दिल्ली, 30 सप्टेंबर 2018
86 वा भारतीय हवाई दल दिन येत्या 8 ऑक्टोबरला साजरा होणार आहे. गाझियाबाद इथे हवाई दलाच्या हिंडन इथे यानिमित्त चित्तथरारक हवाई प्रात्यक्षिके आयोजित करण्यात आली आहेत. यासाठी येत्या 1 ऑक्टोबर पासून सराव करण्यात येणार आहे.
वझीरपूर पूल-करवलनगर-अफजलपूर- हिंडन-शामली-जीवाना-चांदीनगर,- हिंडन,हापूर –फिलुका-गाझियाबाद- हिंडन परिसरात ही विमाने कमी उंचीवरून उडतील. आकाशगंगाच्या स्काय डायव्हरद्वारे या प्रात्यक्षिकांना आठ वाजता सुरवात होणार आहे.
विमानाना विशेषतः कमी उंचीवरून उडणाऱ्या विमानांना पक्ष्यांमुळे मोठा धोका असतो. उघड्यावरचे खाद्य पदार्थ खाण्यासाठी पक्षी येतात हे लक्षात घेऊन या दरम्यान वैमानिक, मैदानावरची जनता आणि विमानाच्या सुरक्षिततेसाठी दिल्ली, गाझियाबाद आणि नजीकच्या परिसरातल्या जनतेने अन्न पदार्थ उघड्या जागी टाकू नये असे आवाहन हवाई दलाने केले आहे. एखादा मृत प्राणी अथवा त्याचा सांगाडा उघड्यावर आढळून आल्यास नागरिकांनी नजीकच्या हवाई दल अथवा पोलीस ठाण्याला माहिती द्यावी. पक्ष्याकडून धोक्याचा मुकाबला करणाऱ्या अधिकाऱ्याला 8376049624 या क्रमांकावर संपर्क करावा अथवा एस एम एस करावा असे आवाहन करण्यात आले आहे.
N. Sapre/N. Chitale/D.Rane
(Visitor Counter : 73
मंत्रिमंडळ
जालियनवाला बाग राष्ट्रीय स्मारक कायदा, १९५१ मधील दुरुस्तीला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने जालियनवाला बाग राष्ट्रीय स्मारक कायदा, १९५१ मधील दुरुस्तीला मंजुरी दिली आहे.
निर्णयाचा सारांश
या निर्णयाचा उद्देश जालियनवाला बाग राष्ट्रीय स्मारक कायदा 1951 मध्ये योग्य दुरुस्ती करणे हा आहे जेणेकरून विश्वस्तांचे प्रतिनिधित्व असेल. ही दुरुस्ती पुढीलप्रमाणे -: “लोकसभेतील विरोधी पक्षनेता, किंवा जर कुणी विरोधी पक्षनेता नसेल तर सदनातील सर्वात मोठ्या विरोधी पक्षाचा नेता"
लाभ :
सध्याच्या कायद्यात एकाच राष्ट्रीय राजकीय पक्षाच्या प्रतिनिधित्वाची तरतूद आहे. विश्वस्तांमधून विशिष्ट पक्षाच्या सदस्याला हटवणे हे अराजकीय असेल. प्रस्तावित तरतुदीनुसार विश्वस्त मंडळात विरोधी पक्षाचे प्रतिनिधित्व सुनिश्चित करण्यात आले आहे. प्रस्तावित दुरुस्तीमुळे सरकारला विश्व्स्तांच्या कामकाजात सहभागी होण्याचा किंवा अन्य कारणामुळे विश्वस्ताला हटवण्याचा किंवा त्याच्या जागी दुसऱ्या कुणाची नेमणूक करण्याचा अधिकार असेल.
मंत्रिमंडळ
आंतरराज्यीय जल तंट्याचे वेगाने निराकरण होणार
आंतरराज्यीय नदी जल तंटे संशोधन कायद्यास केंद्रीय मंत्रिमंडळाची मंजुरी
नवी दिल्ली, 10 जुलै 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आंतरराज्यीय नदी जल तंटे संशोधन कायद्यास मंजुरी दिली. यातून राज्यांमधील नदी जल तंट्यांच्या जलद निराकरणास मदत होईल. या कायद्याद्वारे 1956 च्या आंतरराज्य त्वरित तंटा कायद्यात संशोधन करण्यात येईल ज्यामुळे पाणी तंट्याचे वेगाने निराकरण शक्य होईल तसेच सध्याची संस्थात्मक रचना आणखी मजबूत होईल.
प्रभाव
जलतंट्याच्या निराकरणासाठी लवादाची निर्मिती आणि त्यांच्या खंडपीठाच्या निर्मितीमुळे त्यांचे निराकरण वेळेत होईल. राज्य सरकारांकडून जेव्हा एखाद्या जलतंट्याच्या निराकरणाची विनंती केंद्र सरकारला येते आणि वाटाघाटी द्वारे त्याचे निराकरण शक्य नसते तेव्हा सरकार त्यांना वर्ग करते.
B.Gokhale/M.Chopake/P.Kor
(Visitor Counter : 195
पंतप्रधान कार्यालय
पंतप्रधान नरेंद्र मोदी आणि युरोपियन परिषदेचे अध्यक्ष चार्ल्स मिशेल यांच्यात दूरध्वनीद्वारे संवाद
नवी दिल्ली, 7 मे 2020
पंतप्रधान नरेंद्र मोदी यांनी आज युरोपियन परिषदेचे अध्यक्ष चार्ल्स मिशेल यांच्याशी दूरध्वनीद्वारे संवाद साधला.
कोविड-19 महामारी संदर्भात भारत आणि युरोपियन महासंघ यामधली परिस्थिती आणि उपाययोजना याबाबत दोन्ही नेत्यांनी चर्चा केली. या महामारीच्या पार्श्वभूमीवर आवश्यक औषध उत्पादन पुरवठ्यासह परस्पर सहकार्य वृद्धिंगत झाल्याची या नेत्यांनी प्रशंसा केली.
कोविड-19 चा आरोग्य आणि आर्थिक क्षेत्रावर होणाऱ्या परिणामांचा समर्थपणे मुकाबला करण्यासाठी प्रादेशिक आणि जागतिक सहकार्य महत्वाचे असल्याचे या नेत्यांनी मान्य केले.
भारत-युरोपियन महासंघ यांच्यातली धोरणात्मक भागीदारी दृढ करण्यासाठीच्या कटिबद्धतेचा उभय नेत्यांनी पुनरुच्चार केला. भारत-युरोपियन महासंघ यांच्यातल्या पुढच्या बैठकीसाठी विषय पत्रिका निश्चित करण्यासाठी उभय अधिकाऱ्यांनी एकत्र काम करण्याला या नेत्यांनी मान्यता दिली.
या संकटामुळे समोर येणाऱ्या पैलूंबाबत आणि कोविड नंतरच्या परिस्थिती संदर्भात परस्परांच्या संपर्कात राहण्यावर या नेत्यांनी सहमती दर्शवली.G.Chippalkatti/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(